**Biró Péter 8.c osztályos tanuló**

Már ötödik osztályos kora óta az osztálya egyik mozgató rugója. Közösségi munkája, példamutató szorgalma és magatartása miatt tanárai és diáktársai tiszteletét is kivívta. Érzékeny, empatikus személyiség, aki mindenkivel segítőkész, jóindulatú.

Megbízható gyermek, aki rábízott és önként vállalt feladatait is mindig maradéktalanul elvégzi. Rendszeresen indul különböző tanulmányi versenyeken, ahol szép eredményeket ér el. A városi TAMBA-versenyek állandó helyezettje.

Második éve az iskola diákigazgatója. Tisztségét nagyon komolyan veszi, lelkiismeretesen, lelkesen dolgozik azért, hogy terveit megvalósítsa. Rendszeresen egyeztet az iskola igazgatójával új ötleteiről. Ősszel második helyezést ért el a tankerületi diákigazgató-választáson.

Iskolai elfoglaltságai mellett a sport is fontos szerepet játszik az életében: évek óta a gyáli Lurkó FC igazolt futballistája. A 2017/ 2018-as szezonban U14-es korosztályban ezüstérmet szerzett csapatával.

Kedves, mosolygós igazi adys diák!